ৰাষ্ট্রপতি জো বিডেনৰ সৈতে তুলসী গাবাৰ্ড।
Tulsi Gabbard leaves Democratic Party ডেম'ক্ৰেটিক পাৰ্টিৰ ২০ বছৰ পুৰণি সদস্য তুলসী গাবাৰ্ডে জো বিডেন চৰকাৰক সমালোচনা কৰি দল ত্যাগ কৰিছে। তুলসী আছিল ২০২০ চনত বিডেনৰ সৈতে আমেৰিকা যুক্তৰাষ্ট্ৰৰ ৰাষ্ট্ৰপতি পদৰ বাবে প্ৰতিদ্বন্দিতা কৰা প্ৰথম হিন্দু-আমেৰিকান। অৱশ্যে শেষত তেওঁ প্ৰতিদ্বন্দ্বিতাত পিছ পৰি ৰয়।
দল এৰি যোৱাৰ পূৰ্বে তুলসীয়ে দলৰ সহকৰ্মী বিডেনৰ চৰকাৰৰ বিৰুদ্ধে অভিযোগ উত্থাপন কৰিছে। তেওঁ দাবী কৰিছে যে বৰ্তমানৰ চৰকাৰে বৰ্ণৰ ভিত্তিত কাম কৰে। শ্বেতাংগ বিৰোধী বিক্ষোভ, প্ৰতিবাদত ইন্ধন যোগায়।
তুলসীয়ে বিডেন চৰকাৰক ধনী আৰু অভিজাত সমাজৰ দ্বাৰা পৰিচালিত এখন যুদ্ধবাজ চৰকাৰ বুলিও অভিহিত কৰিছে। তেওঁ কয় যে যদি আমেৰিকাত এই চৰকাৰ থাকে তেন্তে ই শীঘ্ৰেই দেশখনক পাৰমাণৱিক যুদ্ধৰ দিশে লৈ যাব।
তুলসী গাবাৰ্ড।
উল্লেখ্য যে তুলসীয়ে আগতে বাৰাক অ'বামা চৰকাৰৰ বিৰুদ্ধেও মাত মাতিছিল। তেওঁ অভিযোগ কৰিছিল, অ'বামা চৰকাৰে মানি ল'ব নিবিচাৰে যে মৌলবাদীসকল আমেৰিকাৰ প্ৰধান শত্ৰু। ডেম'ক্ৰেটিক পাৰ্টিৰ সদস্য তুলসী গাবাৰ্ড আমেৰিকা যুক্তৰাষ্ট্ৰৰ আইন সভাৰ প্ৰাক্তন সদস্যও আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
